सरकार राहुल गांधी की माफी और विपक्ष अडाणी मामले पर JPC की मांग पर अड़ा
Parliament Session 2023 Latest Update. Follow Budget Session News Headlines And Other Informations On Dainik Bhaskar. पिछले सोमवार से शुरू हुआ संसद सत्र सोमवार को एक बार फिर शुरू होगा। पिछले सोमवार से लेकर शुक्रवार तक संसद के दोनों सदन हंगामे की भेंट चढ़ गए थे। इस दौरान एक भी दिन सत्र पूरी तरह से नहीं चल पाया।
राहुल गांधी की माफी और अडाणी मामले पर हंगामे के बाद सोमवार सुबह स्थगित हुई सदन की कार्यवाही दोपहर बाद फिर शुरू हुई। राज्यसभा में कार्यवाही शुरू होने के कुछ देर बाद ही सदन को मंगलवार तक के लिए स्थगित कर दिया गया। लोकसभा की कार्यवाही कुछ देर चली। भाजपा और कांग्रेस के हंगामे को लेकर लोकसभा को भी मंगलवार तक के लिए स्थगित कर दिया गया।
इससे पहले 13 मार्च को बजट के दूसरे चरण का सत्र शुरू हुआ था। सदन शुक्रवार तक लगभग स्थगित ही रहा। उसके बाद शनिवार और रविवार को दो दिन की छुट्‌टी थी। सोमवार को एक बार फिर सत्र शुरू हुआ लेकिन हंगामे के बाद फिर स्थगित कर दिया गया।
विपक्षी दलों की बैठक में TMC शामिल नहीं
इधर, विपक्षी दलों ने सत्र शुरू होने से पहले कांग्रेस अध्यक्ष मल्लिकार्जुन खड़गे के साथ बैठक की। इसमें सभी नेताओं ने एक सुर में अडाणी मामले की जांच के लिए JPC गठन की मांग को लेकर आवाज उठाने पर सहमति जताई। इसके अलावा राहुल गांधी के घर पुलिस भेजने का मुद्दा भी संसद में उठाया जाएगा। राहुल को लंदन वाले भाषण पर भी बोलने की मांग विपक्ष करेगा। आज की बैठक में भी ममता बनर्जी की पार्टी तृणमूल कांग्रेस ने दूरी बनाए रखी। ममता का कोई भी सांसद या नेता विपक्ष दलों की आज हुई बैठक में शामिल नहीं हुआ।
सत्र से एक दिन पहले राहुल के घर पहुंची दिल्ली पुलिस 
सत्र शुरू हाेने से एक दिन पहले रविवार को राहुल गांधी के घर दिल्ली पुलिस पहुंच गई। राहुल ने 30 जनवरी भारत जोड़ो यात्रा के समाप्ति के दिन श्रीनगर में रेप पीड़ित को लेकर बयान दिया था। पुलिस उसी मामले में पूछताछ के लिए पहुंची थी। हालांकि राहुल ने पुलिस अधिकारियों को करीब दो घंटे इंतजार करवाया। कांग्रेस ने कहा- हम डरेंगे नहीं।
कांग्रेस ने लिखा- 'सावरकर समझा क्या... नाम- राहुल गांधी है
रविवार देर शाम राहुल गांधी ने दिल्ली पुलिस की नोटिस पर मेल के जरिए 10 पॉइंट में 4 पेज का जवाब दिया है। राहुल ने कहा कि क्या यह मेरी ओर से अडाणी पर दिए गए बयान की वजह से हो रहा है। मैंने बयान 45 दिन पहले दिया था, जिस पर अब अचानक नोटिस देने की क्या जरूरत पड़ गई? देश में अभी भी महिलाओं के साथ यौन उत्पीड़न हो रहा है। राहुल ने इस नोटिस पर विस्तृत जवाब दाखिल करने के लिए 8-10 दिन का समय मांगा है। वहीं, कांग्रेस ने ट्विटर पर लिखा, 'सावरकर समझा क्या... नाम- राहुल गांधी है।'  पूरी खबर पढ़ें...
विपक्ष एकजुट पर ममता बनर्जी का साथ नही
पिछले पांच दिन के सत्र में एक तरफ जहां कांग्रेस समेत विपक्ष के करीब 16 दल हर मोर्चे पर एक साथ नजर आए। लेकिन विपक्ष के लिए सबसे बड़ी चिंता की बात ममता बनर्जी की पार्टी तृणमूल कांग्रेस (TMC) का अलग प्रदर्शन करना रहा।
विपक्ष के 16 से ज्यादा नेताओं ने पिछले सोमवार यानी 13 मार्च को सत्र शुरू होने से पहले कांग्रेस अध्यक्ष मल्लिकार्जुन खड़गे के ऑफिस में मीटिंग की थी। इसके बाद अडाणी हिंडनबर्ग रिपोर्ट पर JPC से जांच की मांग, महंगाई और भ्रष्टाचार के मुद्दे पर एक मंच पर दिखे। बावजूद ममता के सांसदों ने इन्हीं मसलों पर अलग प्रदर्शन किया।
शुक्रवार को जब विपक्ष के 16 पार्टियों के नेता कांग्रेस के नेतृत्व में ED ऑफिस घेरने पहुंचे तो इसमें भी ममता बनर्जी के सांसद नदारद रहे। सबसे ज्यादा चर्चा तो इस बात को लेकर रही कि ममता की पार्टी के अलावा शरद पवार की पार्टी NCP के सांसद भी इस विरोध मार्च से दूर रहे।
ममता बोलीं रा्हुल को हीरो बना रही भाजपा
पश्चिम बंगाल की मुख्यमंत्री ममता बनर्जी ने रविवार को भाजपा पर आरोप लगाया कि वह ब्रिटेन में राहुल गांधी की हाल की टिप्पणियों को लेकर संसद की कार्यवाही को खुद रोक रही है। भाजपा जनता के मुद्दों से ध्यान भटकाने के लिए कांग्रेस नेता राहुल गांधी को हीरो बनाने की कोशिश कर रही है। पूरी खबर पढ़ें...
संसद सत्र से जुड़ी ये खबरें भी पढ़ें...
1. लंदन में राहुल के दिए बयान पर संसद में हंगामा:भाजपा बोली- माफी मांगें, खड़गे बोले- अडाणी मामले की जांच करो
संसद के बजट सत्र का दूसरा चरण सोमवार को शुरू होते ही हंगामे की भेंट चढ़ गया। संसद के दोनों सदनों में राहुल गांधी के लंदन में दिए गए बयान को लेकर भाजपा ने माफी की मांग की। इस पर कांग्रेस अध्यक्ष मल्लिकार्जुन खड़गे ने कहा- सरकार अडानी मुद्दे पर जांच से भाग रही। हमारी बात नहीं सुनी जाती। हम विक्रम बेताल की तरह पीछा नहीं छोड़ेगे। पूरी खबर पढ़ें...
2. अनुराग ठाकुर बोले-राहुल की अटेंडेंस एवरेज से भी कम:फिर भी विदेश में जाकर कहते हैं संसद में बोलने नहीं दिया जाता
केंद्रीय मंत्री अनुराग ठाकुर ने मंगलवार को राहुल गांधी पर निशाना साधा। ठाकुर ने कहा- लोकसभा में कांग्रेस सांसद की उपस्थिति सांसदों की औसत उपस्थिति से भी कम है और वे विदेशों में जाकर कहते हैं कि उन्हें बोलने नहीं दिया जाता। ये देश का अपमान है। उन्हें संसद में आकर माफी मांगनी चाहिए। पूरी खबर पढ़ें...
3. अडाणी मामले में विपक्ष के 16 दलों का पैदल मार्च:ED ऑफिस के लिए निकले, पुलिस ने पहले ही रोका
संसद सत्र के तीसरे दिन बुधवार को भारी हंगामे के बाद लोकसभा-राज्यसभा की कार्यवाही गुरुवार तक स्थगित कर दी गई। सुबह कांग्रेस अध्यक्ष मल्लिकार्जुन खड़गे के घर विपक्ष के 16 नेताओं ने बैठक की। सत्र स्थगित होते ही विपक्ष के नेता ED ऑफिस पर प्रदर्शन के लिए निकले। हालांकि पुलिस ने उन्हें पहले ही रोक लिया। पूरी खबर पढ़ें...
4. कांग्रेस सांसदों की मांग- राहुल को सदन में बोलने दो, भाजपा ने कहा- पहले बयान पर माफी मांगें
लोकसभा में 5वें दिन की कार्यवाही शुरू होने के 20 मिनट बाद ही खत्म हो गई। सदन में नारेबाजी के चलते अध्यक्ष ओम बिड़ला ने लोकसभा को सोमवार तक के लिए स्थगित कर दिया। कांग्रेसी सांसद राहुल गांधी को बोलने दो के नारे लगा रहे थे। जबकि BJP पिछले 4 दिन से राहुल गांधी के कैम्ब्रिज वाले बयान पर माफी की मांग कर रही है। पूरी खबर पढ़ें...
5. ऑस्कर के बहाने खड़गे का मोदी पर तंज:कहा-उम्मीद है सरकार इन पुरस्कारों का श्रेय नहीं लेगी
कांग्रेस अध्यक्ष मल्लिकार्जुन खड़गे से लेकर समाजवादी पार्टी की सांसद जया बच्चन तक ने भारतीय फिल्म जगत की जमकर तारीफ की। इस दौरान खड़गे ने तो सीधे प्रधानमंत्री नरेंद्र मोदी पर तंज भी कसा। खड़गे ने RRR के गाने नाटू-नाटू को ऑस्कर मिलने पर सराहना की। सरकार पर कटाक्ष किया और कहा, 'उम्मीद है कि मोदी सरकार इन पुरस्कारों का श्रेय नहीं लेगी।' पूरी खबर पढ़ें...